బడాయి బసవయ్య

బడాయి బసవయ్య 1980, మార్చి 14న విడుదలైన కుటుంబగాథాచిత్రం.బోయిన సుబ్బారావు దర్శకత్వంలో వచ్చిన ఈ చిత్రం లో నూతన్ ప్రసాద్,చంద్రమోహన్, కవిత ముఖ్య పాత్రలు పోషించారు. ఈ చిత్రానికి సంగీతం చక్రవర్తి అందించారు. 
నటీనటులు
 నూతన్ ప్రసాద్
 చంద్రమోహన్
 కవిత
 పి.ఎల్.నారాయణ
 గోకిన రామారావు
 జి. నారాయణరావు
 సంగీత
 జయమాలిని
 జయవిజయ
 రంగనాథ్

సాంకేతికవర్గం
 దర్శకత్వం: బోయిన సుబ్బారావు
 కథ, మాటలు: పరుచూరి సోదరులు
 నిర్మాణ సంస్థ: శ్రీ శక్తి చిత్ర 
 నిర్మాతలు: బొప్పన సోమేష్, వడ్లమూరి సత్య ప్రకాశరావు
 ఛాయాగ్రహణం: కె.ఎస్.మణి
 సంగీతం: చక్రవర్తి 
 సాహిత్యం: వేటూరి సుందర రామమూర్తి,కొసరాజు రాఘవయ్య, జాలాది రాజారావు 
 నేపథ్య గానం: ఎస్ పి బాలసుబ్రహ్మణ్యం, పి సుశీల, ఎస్ జానకి, నూతన్ ప్రసాద్
కథ
బడాయిలు పలుకుతుండడం బసవయ్య అలవాటు. ఎవరి దగ్గర ఎన్ని బడాయిలు పలికినా తండ్రిని చూస్తే మాత్రం బసవయ్యకు భయం. ఆస్తి అంతా తండ్రి చేతుల్లో ఉండడం అందుకు కారణం కావచ్చు. బసవయ్యకు చాలామంది మిత్రులు. అందులో ఒకరు మరీ ముఖ్యుడు. అతనితో స్నేహం పర్యవసానంగా బసవయ్య తండ్రితో తగాదాపడి తన వాటా ఆస్తిని స్వాధీనం చేసుకుంటాడు. బసవయ్యకు ఒక కుమార్తె ఉన్నది. ఆస్తి స్వాధీనం అయిన వెంటనే బసవయ్య మద్రాసు వెళ్లి సినిమా తీస్తాడు. ఆ సినిమా డబ్బాలు అతనికే తిరిగి వస్తాయి. బసవయ్య చేతిలో పైసా మిగలకుండా పోతుంది. రోజులు గడవడమే గండంగా ఉంటే బసవయ్య తన కూతురుకు పెళ్లి ఏం చేయగలడు? ఆ పరిస్థితిలో అతనికి ఎవరు సహాయం చేశారన్నది సినిమా తరువాతి కథ.

పాటలు
 ఎక్కడ ఉన్నదిరా ధర్మం ఏమైపోయిందిరా అడుక్కుతిన్న - ఎస్.పి.బాలసుబ్రహ్మణ్యం బృందం
 ఓంకార స్వరూపుణి సర్వాదీస్టప్రదాయినీ ( శ్లోకం ) - ఎస్.జానకి
 కాలేజీ చదువయ్యకా మ్యారేజి అయ్యేదాకా - ఎస్.పి.బాలసుబ్రహ్మణ్యం, పి.సుశీల, రచన:వేటూరి సుందర రామమూర్తి 
 బడాయి బసవయ్యా బజారు పాలైనాడయ్యా - పి. సుశీల బృందం, రచన: కొసరాజు రాఘవయ్య 
 మదన జనక నీ మగసరి చూసి మత్తైపోయారా - పి.సుశీల, ఎస్.పి.బాలసుబ్రహ్మణ్యం, రచన: జాలాది రాజారావు 
 ద్రౌపదీవస్త్రాపహరణం ( నాటకం ) - నూతన్ ప్రసాద్ బృందం, రచన: కొసరాజు రాఘవయ్య.
మూలాలు

బయటిలింకులు
 ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:చంద్రమోహన్ నటించిన సినిమాలు
వర్గం:నూతన్ ప్రసాద్ నటించిన సినిమాలు
వర్గం:రంగనాథ్ నటించిన సినిమాలు
వర్గం:పి.ఎల్.నారాయణ నటించిన సినిమాలు
వర్గం:జయమాలిని నటించిన సినిమాలు
వర్గం:కవిత నటించిన సినిమాలు